
Laste arvu suurendamine 

Narva Lasteaia Kaseke sõime- ja lasteaiarühmades
1. Asjaolud ja menetluse käik
Narva Lasteaed Kaseke on tavaline 6-rühmaline lasteasutus, milles 2015/2016. õppeaastal on 2 sõimerühma ja 4 lasteaiarühma. Narva Lasteaia Kaseke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Kaseke hoolekogu on teinud ettepaneku suurendada laste arvu sõimerühmades Liblikad ja Tareke kuni 16 last ning aiarühmas Päikene kuni 24 last (27.01.2016. a hoolekogu koosoleku otsus nr 3). Narva Lasteaia Kaseke direktor esitas 22.03.2016. a Narva Linnavalitsuse Kultuuriosakonnale vastavasisulise taotluse nr 1-15/41.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Kaseke järgmiselt:
3.1 sõimerühmades Liblikad ja Tareke kuni 16 last;
3.2 lasteaiarühmas Päikene kuni 24 last.
4. Rakendussätted
4.1 Tunnistatakse kehtetuks Narva Linnavalitsuse 28.12.2006. a korraldus nr 1705-k „Laste arvu suurendamine koolieelse lasteasutuse Kaseke lasteaiarühmas ja liitrühmas“ ja Narva Linnavalitsuse 19.09.2007. a korraldus nr 1256-k „Laste arvu suurendamine koolieelse lasteasutuse Kaseke sõimerühmades“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.3 Korraldus jõustub seadusega sätestatud korras.

